Siiski, Angel Stationi lähedusse jõudes otsustasin teha väikese sissepõike seal asuvasse hiiglasuurde kunstitarvetepoodi (Cass Art) et koduseid paberivarusid produktiivse pisikunstnik Mirjami jaoks täiendada. Ebameeldivaks üllatuseks oli vahepeal aset leidnud hinnatõus, mille tulemusena paberikaubale umbes kolmandiku jagu hindu juurde lisatud. Päris tühjade kätega me siiski poest ei lahkunud ning  lastele pisteti pihku kotid, millel peal kiri "Young British Artist", mispeale Mirjam eriliselt puhevile läks ning nina vaat et taeva suunas kerkis.